നടന് ബാല വിവാഹിതനാകുന്നു, വിവാഹം കേരളത്തില് വച്ചെന്ന് റിപ്പോര്ട്ട് നടന് ബാല വിവാഹിതനാകുന്നതായി റിപ്പോര്ട്ട്. തമിഴ് മാദ്ധ്യമങ്ങളാണ് ഇത് സംബന്ധിച്ച വാര്ത്ത റിപ്പോര്ട്ട് ചെയ്തിരിക്കുന്നത്. സെപ്തംബര് അഞ്ചിന് കേരളത്തില് വച്ചാണ് വിവാഹമെന്നും വധു സിനിമാ രംഗത്തെു നിന്നല്ലെന്നുമാണ് റിപ്പോര്ട്ട്. അതേസമയം വധുവിന്റെ പേരും മറ്റ് വിവരങ്ങളും പുറത്തുവിട്ടിട്ടില്ല. വിവാഹത്തെക്കുറിച്ചുള്ള ബാലയുടെ പ്രതികരണവും ഇതുവരെ ലഭ്യമായിട്ടില്ല. 2010ലാണ് ബാല ആദ്യമായി വിവാഹിതനാവുന്നത്. റിയാലിറ്റി ഷോയില് വച്ച് ബാലയും ഗായിക അമൃതയും കണ്ട് മുട്ടുകയും പ്രണയം പിന്നീട് വിവാഹത്തില് കലാശിക്കുകയുമായിരുന്നു. . തുടര്ന്ന് 2012ല് ഇരുവര്ക്കും കുഞ്ഞ് ജനിച്ചു.എന്നാല് 2016 മുതല് ഇരുവരും പിരിഞ്ഞ് ജീവിക്കുകയായിരുന്നു. പിന്നീട് 2019ല് നിയമപരമായി ബന്ധം വേര്പിരിഞ്ഞത്. നിലവില് ബാല രജനികാന്ത് നായകനായ അണ്ണാത്തയുടെ ഷൂട്ടിംഗിനായി ലക്നൗവിലാണ്. . ചിത്രത്തില് നയന്താര, ഖുശ്ബു എന്നിവരും കേന്ദ്ര കഥാപാത്രങ്ങളാണ്.